pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ชมการแสดงผลงานรางวัลเลิศรัฐ ประจำปี 2565 ผลงานการแก้ไขปัญหาขาดแคลนน้ำด้วย “ชลประทานเพื่อท้องถิ่น” อ่างเก็บน้ำแม่ตาช้าง จ.เชียงราย
วันอังคารที่ 13 กันยายน 2565
รองนายกฯ พล.อ.ประวิตร ชมการแสดงผลงานรางวัลเลิศรัฐ ประจําปี 2565 ผลงานการแก้ไขปัญหาขาดแคลนน้ําด้วย “ชลประทานเพื่อท้องถิ่น” อ่างเก็บน้ําแม่ตาช้าง จ.เชียงราย
รองนายกฯ พล.อ.ประวิตร ชมการแสดงผลงานรางวัลเลิศรัฐ ประจําปี 2565 ผลงานการแก้ไขปัญหาขาดแคลนน้ําด้วย “ชลประทานเพื่อท้องถิ่น” อ่างเก็บน้ําแม่ตาช้าง จ.เชียงราย ขอบคุณหน่วยงานเกี่ยวข้องที่ทุ่มเททํางานให้ประชาชนได้รับประโยชน์สูงสุด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (13 ก.ย. 65) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประวิตร วงษ์สุวรรณ รองนายกรัฐมนตรี เยี่ยมชมนิทรรศการแสดงผลงานรางวัลเลิศรัฐ ประจําปี 2565 ผลงานการแก้ไขปัญหาขาดแคลนน้ําด้วย “ชลประทานเพื่อท้องถิ่น” อ่างเก็บน้ําแม่ตาช้าง จังหวัดเชียงราย ซึ่งสํานักงาน ก.พ.ร. ได้จัดพิธีมอบรางวัลเลิศรัฐ ประจําปี 2565 ผ่านสื่ออิเล็กทรอนิกส์ โดยนายวิษณุ เครืองาม รองนายกรัฐมนตรี เป็นประธานในพิธีดังกล่าว เมื่อวันที่ 12 กันยายน 2565 ที่ผ่านมา โดยมีนายประพิศ จันทร์มา อธิบดีกรมชลประทาน เป็นผู้นําเสนอผลงาน และมีหน่วยงานที่เกี่ยวข้องเข้าร่วมด้วย
โอกาสนี้ รองนายกรัฐมนตรีได้สอบถามข้อมูลเกี่ยวกับอ่างเก็บน้ําแม่ตาช้าง การบริหารจัดการน้ําเพื่อให้ประชาชนมีน้ําใช้เพื่อการอุปโภคบริโภคอย่างเพียงพอ รวมทั้งการเปิดโอกาสให้ประชาชนได้มีส่วนร่วมแลกเปลี่ยนเรียนรู้ เกิดความรู้สึกเป็นเจ้าของพื้นที่ร่วมกัน พร้อมทั้งขอบคุณหน่วยงานที่เกี่ยวข้องที่ทุ่มเทและเป็นกลไกสําคัญในการดําเนินงานจนสําเร็จลุล่วง ในการบรรเทาปัญหาการขาดแคลนน้ําอุปโภคบริโภคและการเกษตร เพื่อให้ประชาชนได้รับประโยชน์อย่างสูงสุด
สําหรับโครงการอ่างเก็บน้ําแม่ตาช้าง ตําบลป่าแดด อําเภอแม่สรวย จังหวัดเชียงราย มีแผนดําเนินการก่อสร้าง 3 ปี (ปี พ.ศ. 2567 – 2569) สามารถเก็บกักน้ําได้ประมาณ 32 ล้านลูกบาศก์เมตร ปัจจุบันผ่านความเห็นชอบจากทุกหน่วยงานที่เกี่ยวข้องแล้ว ขณะนี้อยู่ในระหว่างการขออนุญาตใช้พื้นที่เพิ่มเติม ก่อนที่จะขออนุมัติโครงการฯ ต่อคณะรัฐมนตรีต่อไป โดยจะเริ่มดําเนินการก่อสร้างในปี 2567 ซึ่งหากดําเนินการแล้วเสร็จทั้งโครงการฯ จะเป็นแหล่งน้ําต้นทุน ในการอุปโภคบริโภค และเกษตรกรรม ให้แก่ประชาชน 25 หมู่บ้าน ในตําบลป่าแดด อําเภอแม่สรวย และพื้นที่บางส่วนของตําบลศรีถ้อย และตําบลแม่พริก อําเภอแม่สรวย พื้นที่กว่า 17,200 ไร่ ครอบคลุมพื้นที่อยู่อาศัย 4,775 ครัวเรือน และยังเป็นแหล่งเพาะพันธุ์และอนุรักษ์สัตว์น้ําเพื่อใช้เป็นแหล่งประมงน้ําจืด รวมทั้งช่วยรักษาสภาพต้นน้ําลําธารเพื่อเพิ่มความชุ่มชื้นให้แก่พื้นดิน และฟื้นฟูสภาพป่าไม้ให้ดีขึ้น ทั้งนี้ กรมชลประทาน ได้รับรางวัลเลิศรัฐ จากสํานักงานคณะกรรมการพัฒนาระบบราชการ (ก.พ.ร.) ประจําปี 2565 สาขารางวัลการบริหารราชการแบบมีส่วนร่วม ระดับดี ประเภทสัมฤทธิผลประชาชนมีส่วนร่วม จากผลงาน “การแก้ปัญหาขาดแคลนน้ําด้วย ชลประทานเพื่อท้องถิ่น” อ่างเก็บน้ําแม่ตาช้าง จังหวัดเชียงราย ซึ่งเกิดจากความร่วมมือระหว่างกรมชลประทาน และ ชปท. แม่ตาช้าง ในการพัฒนาแหล่งน้ําเพื่อตอบโจทย์ความต้องการของคนในชุมชน
.............................
รัฐบาลไทย-ข่าวทำเนียบรัฐบาล-เริ่มวันนี้ !  รัฐบาลชวนประชาชน เริ่มใช้วงเงินสิทธิ “คนละครึ่ง เฟส 5” โดยรัฐร่วมจ่ายร้อยละ 50 ไม่เกิน 150 บาท/คน/วัน ตั้งแต่วันนี้ถึง 31 ต.ค. 65
วันพฤหัสบดีที่ 1 กันยายน 2565
เริ่มวันนี้ !  รัฐบาลชวนประชาชน เริ่มใช้วงเงินสิทธิ “คนละครึ่ง เฟส 5” โดยรัฐร่วมจ่ายร้อยละ 50 ไม่เกิน 150 บาท/คน/วัน ตั้งแต่วันนี้ถึง 31 ต.ค. 65
เริ่มวันนี้ !  รัฐบาลชวนประชาชน เริ่มใช้วงเงินสิทธิ “คนละครึ่ง เฟส 5” โดยรัฐร่วมจ่ายร้อยละ 50 ไม่เกิน 150 บาท/คน/วัน ตั้งแต่วันนี้ถึง 31 ต.ค. 65
วันนี้ (1 กันยายน 65) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เชิญชวนประชาชนผู้มีสิทธิในโครงการ “คนละครึ่ง เฟส 5” เริ่มใช้สิทธิได้ตั้งแต่วันนี้ถึง 31 ต.ค. 65 โดยรัฐร่วมจ่ายร้อยละ 50 ไม่เกิน 150 บาท/คน/วัน ไม่เกิน 800 บาทต่อคน ตลอดระยะเวลาโครงการ ฯ สําหรับประชาชนรายใหม่ที่ไม่เคยใช้สิทธิ์หรือไม่เคยยืนยันตัวตน ขอให้เร่งยืนยันตัวตนก่อนใช้สิทธิ์ครั้งแรก โดยใช้บัตรประชาชนในการยืนยันตันตน ณ ตู้เอทีเอ็ม สีเทา ของธนาคารกรุงไทย หรือธนาคารกรุงไทยฯ ทุกสาขา หรือผ่านแอปพลิเคชัน Krungthai NEXT โดยผู้มีสิทธิรายใหม่และรายเดิมจะต้องใช้สิทธิครั้งแรกผ่านเป๋าตังภายในวันพุธที่ 14 กันยายน 2565 เวลา 22.59 น. เพื่อมิให้ถูกตัดสิทธิ์
สําหรับความคืบหน้าการลงทะเบียนของประชาชนและผู้ประกอบการร้านค้า ณ วันที่ 31 สิงหาคม 2565 เวลา 15.00น. ประชาชนรายเดิมที่เคยใช้สิทธิโครงการฯระยะที่4 (ประชาชนรายเดิมฯ) กดยืนยันสิทธิเข้าร่วมโครงการฯ ระยะที่ 5 แล้วจํานวน 18.76 ล้านราย หรือคิดเป็น สัดส่วนร้อยละ 71.41 ของจํานวนประชาชนรายเดิมฯ ทั้งสิ้นจํานวน 26.27 ล้านราย ส่วนประชาชนรายใหม่ฯ ได้มีการลงทะเบียนเข้าร่วมครบจํานวน 2.30 แสนรายแล้ว ในส่วนของผู้ประกอบการร้านค้า ณ วันท่ี 30 สิงหาคม 2565 เวลา 23.00น. มีผู้ประกอบการร้านค้าลงทะเบียนเข้าร่วมสะสมแล้วทั้งสิ้น 426,328 ร้านค้า ทั้งนี้ ผู้ประกอบการ ร้านค้า ยังสามารถลงทะเบียนเข้าร่วมโครงการ ฯ จนกว่ากระทรวงการคลังจะประกาศปิดรับสมัคร
นายอนุชา กล่าวว่า “โครงการคนละครึ่งเฟส 5 ใช้วงเงินรวม 21,200 ล้านบาท ซึ่งรัฐบาลมีวัตถุประสงค์เพื่อกระตุ้นการจับจ่ายใช้สอยภายในประเทศ บรรเทาภาระค่าใช้จ่ายให้ประชาชน และช่วยเพิ่มสภาพคล่องและกระตุ้นรายได้ให้ร้านค้าและผู้ประกอบการรายย่อย ผ่านการใช้จ่ายค่าอาหาร เครื่องดื่ม สินค้าและบริการทั่วไป รวมถึงบริการขนส่งสาธารณะ จึงขอเชิญชวนให้ประชาชนใช้สิทธิวงเงิน ตามกรอบระยะเวลา เพื่อร่วมกันสนับสนุนเศรษฐกิจฐานราก เดินหน้าขับเคลื่อนเศรษฐกิจไทยทุกระดับให้ขยายตัวอย่างต่อเนื่อง”
รัฐบาลไทย-ข่าวทำเนียบรัฐบาล-นายกฯ กล่าวคำปราศรัยในโอกาสวันสหประชาชาติ ย้ำรัฐบาลไทยพร้อมสนับสนุนภารกิจต่าง ๆ ของสหประชาชาติ และองค์การนานาชาติอย่างแข็งขัน
วันจันทร์ที่ 24 ตุลาคม 2565
นายกฯ กล่าวคําปราศรัยในโอกาสวันสหประชาชาติ ย้ํารัฐบาลไทยพร้อมสนับสนุนภารกิจต่าง ๆ ของสหประชาชาติ และองค์การนานาชาติอย่างแข็งขัน
ความเป็นน้ําหนึ่งใจเดียวกันภายใต้กรอบสหประชาชาติ จะทําให้รอดพ้นจากความท้าทาย อยู่ร่วมกันได้อย่างสมดุล
วันนี้ (24 ตุลาคม 2565) เวลา 07.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําปราศรัยผ่านทางวิทยุกระจายเสียงแห่งประเทศไทย เนื่องในวันสหประชาชาติ ประจําปี 2565 โดยนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
วันที่ 24 ตุลาคมของทุกปีถือเป็นวันสหประชาชาติ ซึ่งไทยได้ร่วมเป็นสมาชิกตั้งแต่ปี 2489 และเป็นสมาชิกที่มีบทบาทแข็งขัน สร้างสรรค์ แลกเปลี่ยนประสบการณ์กับองค์การระหว่างประเทศในประเด็นที่ไทยมีศักยภาพมาตลอด 75 ปี ปัจจุบันโลกกําลังเผชิญกับความท้าทายหลายประการ วิกฤตเศรษฐกิจ การขาดแคลนอาหารและพลังงาน และความขัดแย้ง อีกทั้งภัยพิบัติ ซึ่งสร้างความเสียหาย ส่งผลให้เศรษฐกิจฟื้นตัวยาก และต้องการการช่วยเหลือเยียวยาผ่านความร่วมมือระหว่างประเทศ
นายกรัฐมนตรีกล่าวว่า ไทยให้ความสําคัญกับระบอบพหุภาคี ที่มีสหประชาชาติเป็นแกนกลาง พร้อมทั้งได้ย้ําความพร้อมของไทยเพื่อสร้างความร่วมมือกับทุกภาคส่วน ใช้พลังและความคิดสร้างสรรค์ของคนรุ่นใหม่ มาร่วมกันออกแบบอนาคตที่ดีกว่าเดิม ทั้งนี้ นายกรัฐมนตรีเชื่อมั่นว่า ความเป็นน้ําหนึ่งใจเดียวกันภายใต้กรอบสหประชาชาติ จะทําให้รอดพ้นจากความท้าทายต่าง ๆ และสามารถอยู่ร่วมกันได้อย่างสมดุล
รัฐบาลไทยพร้อมสนับสนุนภารกิจของสหประชาชาติ และองค์การนานาชาติอย่างแข็งขัน ทั้งนี้ ไทยได้ประกาศตัวสมัครรับเลือกตั้งเป็นสมาชิกคณะมนตรีสิทธิมนุษยชนแห่งสหประชาชาติ วาระปี ค.ศ. 2025-2027 ซึ่งนายกรัฐมนตรีย้ําว่า ความร่วมมือระหว่างประเทศเป็นทางที่จะช่วยเสริมสร้างให้โลกมีความผาสุข สําหรับทุกคน และคนรุ่นหลัง และภูมิใจที่หน่วยงานต่าง ๆ ของสหประชาชาติเลือกประเทศไทยเป็นที่ตั้ง และขอแสดงความยินดีกับการก่อตั้งครบ 75 ปี ในโอกาสนี้ด้วย
รัฐบาลไทย-ข่าวทำเนียบรัฐบาล-ปลัด มท. แจ้งทุกจังหวัด เร่งให้ความช่วยเหลือผู้ประสบภัยพิบัติกรณีฉุกเฉิน ไม่ต้องรอประกาศฯ ย้ำท้องถิ่นสามารถให้ความช่วยเหลือเบื้องต้นได้ทันที
วันศุกร์ที่ 30 กันยายน 2565
ปลัด มท. แจ้งทุกจังหวัด เร่งให้ความช่วยเหลือผู้ประสบภัยพิบัติกรณีฉุกเฉิน ไม่ต้องรอประกาศฯ ย้ําท้องถิ่นสามารถให้ความช่วยเหลือเบื้องต้นได้ทันที
ปลัด มท. แจ้งทุกจังหวัด เร่งให้ความช่วยเหลือผู้ประสบภัยพิบัติกรณีฉุกเฉิน ไม่ต้องรอประกาศฯ ย้ําท้องถิ่นสามารถให้ความช่วยเหลือเบื้องต้นได้ทันที
วันนี้ (30 กันยายน 2565)นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องด้วยตั้งแต่ช่วงกลางเดือนกันยายนที่ผ่านมา ประเทศไทยมีลักษณะอากาศจะแปรปรวน มีฝนฟ้าคะนองในหลายพื้นที่และหนักมากในบางแห่ง มีปริมาณฝนรวมจะมากกว่าค่าปกติร้อยละ 20 - 30 รวมถึงอิทธิพลจากพายุดีเปรสชัน “โนรู” ที่ได้อ่อนกําลังลงเป็นหย่อมความกดอากาศต่ํากําลังแรง ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังแรง ส่งผลทําให้ยังคงมีฝนตกหนักถึงหนักมากบางแห่งในช่วงนี้ ทั้งบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ ทําให้ในบริเวณดังกล่าวยังต้องระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มต่อไปอีกระยะหนึ่ง โดยยังคงต้องเฝ้าระวังสถานการณ์อย่างใกล้ชิด เพื่อไม่ให้ส่งผลกระทบต่อพี่น้องประชาชนในพื้นที่ดังกล่าว รวมทั้งอาจมีพายุลูกใหม่พัดผ่านประเทศไทยได้อีก
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สําหรับแนวทางการช่วยเหลือผู้ประสบภัยพิบัติกรณีฉุกเฉิน ในขณะเกิดสาธารณภัยขององค์กรปกครองส่วนท้องถิ่นนั้น ตามระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอํานาจหน้าที่ขององค์กรปกครองส่วนท้องถิ่น พ.ศ 2560 และที่แก้ไขเพิ่มเติม ข้อ 6 วรรคหนึ่ง ในกรณีที่จังหวัดไม่ได้ประกาศเขตการให้ความช่วยเหลือผู้ประสบภัยพิบัติกรณีฉุกเฉิน องค์กรปกครองส่วนท้องถิ่นสามารถดําเนินการให้ความช่วยเหลือประชาชนเบื้องต้นได้ทันที ทั้งในด้านการดํารงชีพ การบรรเทาความเดือดร้อนเฉพาะหน้า การเข้าระงับสาธารณภัยเพื่อคุ้มครองชีวิตและทรัพย์สิน หรือป้องกันภยันตรายที่จะเกิดแก่ประชาชนได้ตามความจําเป็น โดยไม่จําเป็นต้องเสนอคณะกรรมการช่วยเหลือประชาชนขององค์กรปกครองส่วนท้องถิ่นพิจารณาก่อน เพื่อให้ประชาชนได้รับความช่วยเหลืออย่างทันท่วงทีเมื่อเกิดเหตุการณ์ภัยพิบัติ
นายสุทธิพงษ์ จุลเจริญ ปลัดกระทรวงมหาดไทย กล่าวย้ําว่า ขอให้ทุกจังหวัดเฝ้าระวังสถานการณ์ที่อาจเกิดขึ้นจากอิทธิพลจากหย่อมความกดอากาศต่ํากําลังแรงดังกล่าว ซึ่งอาจทําให้มีปริมาณน้ํามาก และให้ผู้ว่าราชการจังหวัดทุกจังหวัด เตรียมความพร้อมรับมือ ประเมินสถานการณ์ พร้อมติดตามสถานการณ์สภาพอากาศอย่างใกล้ชิด หากเกิดเหตุการณ์ภัยพิบัติให้เร่งประสานงานกับหน่วยงานที่เกี่ยวข้อง รวมทั้งแจ้งเตือนประชาชน ในการเก็บรักษาทรัพย์สิน การยกของขึ้นที่สูง กั้นกระสอบทราย การอํานวยความสะดวกเรื่องการสัญจรในพื้นที่กรณีเกิดอุทกภัย และการตรวจสอบพื้นที่จุดเสี่ยงไฟฟ้ารั่วไหล และเน้นย้ําไปยังองค์กรปกครองส่วนท้องถิ่นให้ความช่วยเหลือเบื้องต้นแก่ประชาชนในขณะเกิดสาธารณภัยได้ในทันที ทั้งการจัดตั้งศูนย์อพยพหรือศูนย์พักพิง (ชั่วคราว) โรงครัวพระราชทาน และขอรับสนับสนุนจากหน่วยงานอื่น ๆ อาทิ มูลนิธิราชประชานุเคราะห์ ในพระบรมราชูปถัมภ์ ถุงยังชีพจากมูลนิธิอาสาเพื่อนพึ่ง (ภาฯ) ยามยาก สภากาชาดไทย เพื่อให้ความช่วยเหลือให้พี่น้องประชาชน มีอาหาร น้ําดื่ม และที่อยู่อาศัย สามารถดํารงชีพได้
รัฐบาลไทย-ข่าวทำเนียบรัฐบาล-รฟม. มอบโล่รางวัลและใบประกาศเกียรติบัตร รางวัลการบริหารจัดการด้านความปลอดภัย อาชีวอนามัยและสภาพแวดล้อมในการทำงาน และรางวัลเจ้าหน้าที่ความปลอดภัยในการทำงานดีเด่น ประจำปี 2565
วันศุกร์ที่ 28 ตุลาคม 2565
รฟม. มอบโล่รางวัลและใบประกาศเกียรติบัตร รางวัลการบริหารจัดการด้านความปลอดภัย อาชีวอนามัยและสภาพแวดล้อมในการทํางาน และรางวัลเจ้าหน้าที่ความปลอดภัยในการทํางานดีเด่น ประจําปี 2565
...
นายถนอม รัตนเศรษฐ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้มอบโล่รางวัลและใบประกาศเกียรติบัตร รางวัลการบริหารจัดการด้านความปลอดภัย อาชีวอนามัยและสภาพแวดล้อมในการทํางาน และเจ้าหน้าที่ความปลอดภัยในการทํางานดีเด่น ประจําปี 2565 ให้แก่ผู้รับจ้างก่อสร้างโครงการรถไฟฟ้าที่มีผลการปฏิบัติงานด้านความปลอดภัยเป็นอย่างดี ในปี 2565 โดยมอบรางวัลดีเด่น ด้านการบริหารจัดการด้านความปลอดภัย อาชีวอนามัยและสภาพแวดล้อมในการทํางาน จํานวน 3 รางวัล ให้แก่ กิจการ
ร่วมค้า CKSTสัญญาที่ 1 บริษัท อิตาเลียนไทย ดีเวล๊อปเมนต์ จํากัด (มหาชน)สัญญาที่ 3 และกิจการร่วมค้า CKSTสัญญาที่ 5 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
และ มอบรางวัลดีเด่น เจ้าหน้าที่ความปลอดภัยในการทํางานระดับหัวหน้าหน่วยงานความปลอดภัย จํานวน 3 รางวัล ให้แก่ นายกันธร กาญจนาภา กิจการร่วมค้า CKST สัญญาที่ 1นายพิคิด วาโยพัด บริษัท อิตาเลียนไทย ดีเวล๊อปเมนต์ จํากัด (มหาชน) สัญญาที่ 3 และนายเอกลักข์ เวชกุล กิจการร่วมค้า CKST สัญญาที่ 5 โครงการรถไฟฟ้าสายสีส้มฯ
นอกจากนี้ ยังได้มอบรางวัลชมเชย เจ้าหน้าที่ความปลอดภัยในการทํางาน ระดับวิชาชีพ จํานวน 16 รางวัล ให้แก่เจ้าหน้าที่ความปลอดภัยในการทํางานจากโครงการรถไฟฟ้าสายสีส้ม ฯ และเจ้าหน้าที่ความปลอดภัยในการทํางานจากโครงการรถไฟฟ้าสายสีชมพู ช่วงแคราย - มีนบุรี
ทั้งนี้เพื่อเป็นการส่งเสริมให้มีการดําเนินการด้านความปลอดภัยในงานก่อสร้างโครงการรถไฟฟ้าด้วยความเอาใจใส่ คํานึงถึงคุณภาพชีวิตที่ดีของประชาชน ชุมชนและสังคม และรักษามาตรฐานให้ดียิ่งขึ้นไป ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-รองนายกรัฐมนตรี พร้อมด้วย รัฐมนตรีว่าการกระทรวงยุติธรรม และคณะบินออสซี่ ดูงานศาลยาเสพติด ขอเอกสารเอากลับไปศึกษา
วันอังคารที่ 27 กันยายน 2565
รองนายกรัฐมนตรี พร้อมด้วย รัฐมนตรีว่าการกระทรวงยุติธรรม และคณะบินออสซี่ ดูงานศาลยาเสพติด ขอเอกสารเอากลับไปศึกษา
รองนายกรัฐมนตรี พร้อมด้วย รัฐมนตรีว่าการกระทรวงยุติธรรม และคณะบินออสซี่ ดูงานศาลยาเสพติด ขอเอกสารเอากลับไปศึกษา รมว.ยุติธรรม ปิ๊งไอเดียเล็งประยุกต์ใช้กําไล EM ช่วยบําบัด-คุมประพฤติ พร้อมบูรณาการร่วม หวังลดงบประมาณสร้างศูนย์ฟื้นฟู
เมื่อวันที่ 27 กันยายน 2565 นายวิษณุ เครืองาม รองนายกรัฐมนตรี ในฐานะหัวหน้าคณะผู้แทนไทย เดินทางเยือนประเทศออสเตรเลีย เพื่อเข้าร่วมการประชุมหารือระดับนโยบายและการศึกษาดูงานว่าด้วยความร่วมมือด้านการป้องกันและปราบปรามยาเสพติดระหว่างไทย-ออสเตรเลีย โดยมี นายสมศักดิ์ เทพสุทิน รมว.ยุติธรรม นายวิชัย ไชยมงคล เลขาธิการ ป.ป.ส. นายมนตรี ศิลป์มหาบัณฑิต ผู้พิพากษาศาลอุทธรณ์ประจําสํานักประธานศาลฎีกา สํานักงานศาลยุติธรรม นายธนากร คัยนันท์ รองเลขาธิการ ป.ป.ส. พล.ต.ท.พรชัย เจริญวงศ์ รักษาราชการแทนรอง ผบช.ปส. พ.อ.บุรี บุญธรรม รอง ผอ.สํานักปฏิบัติการข่าว ศูนย์รักษาความปลอดภัย กองบัญชาการกองทัพไทย และนายอภิชาติ ใจงาม นักวิชาการ กรมศุลกากร ร่วมคณะ
โดยคณะได้เดินทางไปยังศาลยาเสพติดรัฐนิวเซาธ์เวลส์ สาขาพารามัตต้า เพื่อรับฟังการบรรยายสรุปหัวข้อระบบและกระบวนการยุติธรรมอาญาสําหรับคดีความผิดเกี่ยวกับยาเสพติด โครงสร้างและระบบการดําเนินงานของศาล มาตรการเบี่ยงเบนการลงโทษและโครงสร้างการส่งรักษา ฝึกทักษะ การคืนสู่สังคมและการติดตาม โดยมี นายแกรี่ สติลล์ ผู้พิพากษาประจําศาลยาเสพติด รัฐนิวเซาท์เวลส์ สาขาพารามัตต้า ให้การต้อนรับ ซึ่งนายวิษณุ ได้ให้ความสนใจ พร้อมขอเอกสารและข้อมูลต่างๆ เพื่อนํากลับไปศึกษาที่ประเทศไทยด้วย โดยเฉพาะเรื่องของศาลคดียาเสพติดและกระบวนการบําบัดผู้เสพ
ด้านนายสมศักดิ์ เปิดเผยว่า วิธีการของศาลคดียาเสพติดออสเตรเลีย ให้ความสําคัญกับการบําบัดผู้เสพยาเสพติด เพราะต้องการลดผู้กระทําผิดเล็กน้อย หรือบุคคลที่มีโอกาสพัฒนาตัวได้ ไม่ต้องเข้าสู่เรือนจํา เพราะรัฐจะต้องมีรายจ่ายในส่วนนี้ 150,000 ดอลลาร์ออสเตรเลียต่อคนต่อปี หรือประมาณ 3.67 ล้านบาท ซึ่งจะลดค่าใช้จ่ายของรัฐไปได้ นอกจากนี้ คณะยังได้ติดตามรูปแบบ การติดตามผู้เสพ ซึ่งออสเตรเลียจะให้มารายงานตัวทุกสัปดาห์ รวมถึงการกักบริเวณห้ามออกจากบ้าน ตั้งแต่เวลา 19.00 น. จนถึงเช้า โดยใช้ตํารวจสอดส่องดูแล
นายสมศักดิ์ กล่าวอีกว่า จะเห็นว่าลักษณะการทํางานของการบําบัดฟื้นฟูผู้เสพยาเสพติดของไทยและออสเตรเลียไม่ได้แตกต่างกัน แต่ของเขามีศาลยาเสพติดเฉพาะ ซึ่งศาลจะทําหน้าที่พิจารณากลั่นกรองเฉพาะคดีที่เกี่ยวกับยาเสพติด ทําให้ช่วยลดงานและภาระของศาลต่างๆ ได้ สิ่งที่ตนมองเห็นว่าจะเป็นประโยชน์ต่อกระทรวงยุติธรรม โดยใช้เครื่องมือต่างๆ ที่เรามีอยู่แล้ว คือ กําไล EM และศูนย์ฟื้นฟูสมรรถภาพผู้ติดยาเสพติด กรมคุมประพฤติ ดังนั้นเราควรนํามาประยุกต์ใช้ ติตตามผู้เสพด้วยกําไล EM ไม่ต้องเพิ่มภาระให้ตํารวจ ตนคิดว่าเราบูรณาการได้ ช่วยประหยัดรายจ่ายในการสร้างศูนย์บําบัดฟื้นฟูเพิ่ม
“หากเราดูกระบวนการของไทยกับออสเตรเลียถือว่าไม่แตกต่างกัน ผมยืนยันว่าสิ่งที่เราทําในการช่วยบําบัดฟื้นฟูผู้ติดยาเสพติด เป็นไปตามหลักสิทธิมนุษยชน การมาดูงานในครั้งนี้ถือว่าได้ประโยชน์มาก ได้ความรู้ในการกลับไปพัฒนาระบบของไทย ช่วยลดงบประมาณและใช้สิ่งที่เรามีอยู่ให้เกิดประโยชน์ได้อย่างมีประสิทธิภาพ ซึ่งการติดกําไล EM เพื่อติดตามสําหรับผู้เสพ ดีกว่าถูกคุมขัง พวกเขาจะสามารถหางานทํามีรายได้เลี้ยงตัวเองและปรับตัวอยู่ในสังคมได้” นายสมศักดิ์ กล่าว
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร ม.ราชภัฏเขตภาคตะวันออกเฉียงเหนือ มรภ.สกลนคร และ มรภ.มหาสารคาม
(17 กันยายน 2565) เวลา 10.12 น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ มหาวิทยาลัยราชภัฏสกลนคร และ มหาวิทยาลัยราชภัฏมหาสารคาม ประจําปีการศึกษา 2560 - 2562 ณ หอประชุมมหาวิชราลงกรณ โดยมีผู้สําเร็จการศึกษาจากมหาวิทยาลัยราชภัฏสกลนคร ระดับปริญญาตรี จํานวน 2,152 คน ปริญญาโท จํานวน 140 คน และปริญญาเอก จํานวน 42 คน จํานวนทั้งสิ้น 2,334 คน และผู้สําเร็จการศึกษาจากมหาวิทยาลัยราชภัฏมหาสารคาม ระดับปริญญาตรี จํานวน 991 คน รวมบัณฑิตที่เข้ารับพระราชทานปริญญาบัตร 3,325 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
มหาวิทยาลัยราชภัฎสกลนคร ได้ยกระดับคุณภาพการศึกษาโดยใช้กระบวนการวิศวกรสังคมในการพัฒนา Soft Skills ให้แก่นักศึกษาทั้งด้านทักษะชีวิตและทักษะทางสังคม ซึ่งมีความสําคัญอย่างยิ่งในโลกแห่งวิถีปกติใหม่ จัดทําโครงการเพิ่มศักยภาพครูในกลุ่มสนุกให้มีสมรรถนะครูยุคใหม่ สําหรับการเรียนรู้ในศตวรรษที่ 21 ร่วมมือกับจังหวัดสกลนครในการวิจัย "การแก้ไขปัญหาความยากจนแบบเบ็ดเสร็จและแม่นยําในจังหวัดสกลนคร" นําไปสู่ต้นแบบการบริหารจัดการแก้ไขปัญหาความยากจนอย่างตรงกลุ่มเป้าหมาย ร่วมกับสํานักงานการวิจัยแห่งชาติและ กอ.รมน. นอกจากนี้ยังมีการวิจัย "รถเข็นสูบน้ําพลังงานเซลล์แสงอาทิตย์" ที่พัฒนาขึ้นเพื่อแก้ปัญหาภัยแล้ง และได้รับรางวัลประกาศเกียรติคุณในงานวันนักประดิษฐ์ระดับชาติ
รัฐบาลไทย-ข่าวทำเนียบรัฐบาล-การรถไฟแห่งประเทศไทย วางพวงมาลา เนื่องใน “วันบุรฉัตร” 14 กันยายน 2565 เพื่อน้อมรำลึกถึง
วันพฤหัสบดีที่ 15 กันยายน 2565
การรถไฟแห่งประเทศไทย วางพวงมาลา เนื่องใน “วันบุรฉัตร” 14 กันยายน 2565 เพื่อน้อมรําลึกถึง
พระกรุณา พลเอก พระเจ้าบรมวงศ์เธอ กรมพระกําแพงเพ็ชรอัครโยธิน บิดาแห่งกิจการรถไฟยุคใหม่
เมื่อวันที่ 14 กันยายน 2565 ณ ตึกบัญชาการรถไฟ การรถไฟแห่งประเทศไทย นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นประธานในพิธีวางพวงมาลา เนื่องใน “วันบุรฉัตร” พร้อมด้วยพระประยูรญาติ นายจิรุตม์ วิศาลจิตร ประธานกรรมการรถไฟ นายนิรุฒ มณีพันธ์ ผู้ว่าการรถไฟแห่งประเทศไทย และรองผู้ว่าการรถไฟแห่งประเทศไทย ร่วมวางพวงมาลาพระอนุสาวรีย์พลเอก พระเจ้าบรมวงศ์เธอ กรมพระกําแพงเพ็ชรอัครโยธิน บริเวณหน้าตึกบัญชการ การรถไฟแห่งประเทศไทย เพื่อเป็นการน้อมรําลึกถึงพระกรุณาของพลเอก พระเจ้าบรมวงศ์เธอ กรมพระกําแพงเพ็ชรอัครโยธิน อดีตผู้บัญชาการกรมรถไฟหลวง บิดาแห่งกิจการรถไฟยุคใหม่ ตลอดจนพระกรณียกิจของพระองค์ที่มีต่อประชาชนและประเทศไทย
นายนิรุฒ มณีพันธ์ ผู้ว่าการรถไฟแห่งประเทศไทย(รฟท.) กล่าวว่า ตามที่ รฟท ได้มีการจัดงาน “วันบุรฉัตร” ขึ้นในทุกวันที่ 14 กันยายนของทุกปี เพื่อเป็นการน้อมรําลึกถึงพระกรุณาธิคุณของพลเอก พระเจ้าบรมวงศ์เธอ กรมพระกําแพงเพ็ชรอัครโยธิน อดีตผู้บัญชาการกรมรถไฟหลวง พระบิดาแห่งกิจการรถไฟยุคใหม่ ตลอดจนพระกรณียกิจของพระองค์ที่มีต่อประชาชนและประเทศไทย โดยกิจกรรมในวันนี้ ได้จัดให้มีพิธีสงฆ์เพื่อทําบุญอุทิศถวาย พิธีวางพวงมาลาที่บริเวณหน้าพระอนุสาวรีย์ฯ และมีการมอบอุปกรณ์ทางการแพทย์ให้กับโรงพยาบาลบุรฉัตรไชยากร โดย “บุรฉัตรมูลนิธิ” ในโอกาสนี้ได้รับมอบเงินบริจาคจาก ม.ร.ว.ศุภดิศ ดิศกุล ประธานกรรมการ บริษัท ขนส่งน้ํามันทางท่อ จํากัด (FPT) และ ประธานกรรมการบริหาร (CEO) บริษัท บริการเชื้อเพลิงการบินกรุงเทพ จํากัด (มหาชน) (BAFS) จํานวน ๑๐๐,๐๐๐ บาท เข้าสมทบทุน “บุรฉัตรมูลนิธิ” เพื่อนําไปใช้ในกิจกรรมสาธารณกุศลต่อไป
สําหรับพระประวัติของ พลเอกพระเจ้าบรมวงศ์เธอ กรมพระกําแพงเพ็ชรอัครโยธิน ประสูติเมื่อวันที่ 23 มกราคม พ.ศ. 2424 และได้รับพระมหากรุณาโปรดเกล้าฯ ให้ดํารงตําแหน่งผู้บัญชาการกรมรถไฟหลวง ระหว่างปี พ.ศ. 2460-2469 โดยพระองค์ได้ทรงวางรากฐานกิจการรถไฟให้เจริญรุดหน้าในหลายด้าน ทรงนําเทคโนโลยีสมัยใหม่มาพัฒนากิจการรถไฟให้บังเกิดผลดีรวดเร็ว และสะดวกในการปฏิบัติงาน ทรงปรับปรุงสัญญาณประแจกลและโทรคมนาคมของกรมรถไฟหลวง โดยริเริ่มใช้โทรศัพท์ทางไกล โทรศัพท์อัตโนมัติ และเครื่องตราทางสะดวกแทนการขอทางด้วยเครื่องโทรเลข พร้อมทั้งทรงวางแผนและดําเนินการนํารถจักรดีเซลมาใช้แทนรถจักรไอน้ํา
นอกจากนี้ ยังได้จัดให้มีพระราชบัญญัติจัดวางการรถไฟแลทางหลวง พุทธศักราช 2464 ให้เป็นมาตรฐานสากล เพื่อควบคุมคุ้มครองให้รถไฟหลวง รถไฟเอกชนที่ได้รับอนุญาตดําเนินการและรถไฟอุตสาหกรรมให้มาขึ้นอยู่กับสภากรรมการรถไฟ ซึ่งเป็นการวางหลักการบริหารกิจการรถไฟของประเทศ จึงนับได้ว่าพระดําริของพระองค์ได้ก่อให้เกิดคุณประโยชน์ และความเจริญก้าวหน้าแก่กิจการรถไฟ และบังเกิดคุณประโยชน์แก่ประเทศชาติ ตลอดจนประชาชนคนไทยอย่างมหาศาล
รัฐบาลไทย-ข่าวทำเนียบรัฐบาล-บขส. จัดรถโดยสารวันละ 2,900 - 3,000 เที่ยว รองรับประชาชนเดินทางช่วงวันหยุดยาว 13 - 16 ตุลาคม นี้ ย้ำคุมเข้มมาตรการด้านความปลอดภัย
วันพุธที่ 12 ตุลาคม 2565
บขส. จัดรถโดยสารวันละ 2,900 - 3,000 เที่ยว รองรับประชาชนเดินทางช่วงวันหยุดยาว 13 - 16 ตุลาคม นี้ ย้ําคุมเข้มมาตรการด้านความปลอดภัย
พร้อมเอาใจสมาชิก บขส. Card จองตั๋วออนไลน์เดินทางวันหยุดรับคะแนนสะสมคูณสองทันที
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม
เปิดเผยว่า ตามที่รัฐบาล ประกาศให้วันที่ 14 ตุลาคม 2565 เป็นวันหยุดราชการกรณีพิเศษ ส่งผลให้ช่วงวันคล้ายวันสวรรคตพระบาทสมเด็จพระบรมชนกาธิเบศรมหาภูมิพล อดุลยเดชมหาราช บรมนาถบพิตร มีวันหยุดต่อเนื่อง 4 วัน ตั้งแต่วันที่ 13 - 16 ตุลาคม 2565 ดังนั้น เพื่ออํานวยความสะดวกในการเดินทางให้กับประชาชนให้ได้รับบริการที่สะดวก รวดเร็ว ปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม บขส. ได้เตรียมความพร้อมจัดการเดินรถ โดยคาดการณ์ว่าจะมีผู้โดยสาร เริ่มทยอยเดินทางออกจาก กรุงเทพฯ ไปยังจังหวัดต่างๆ ทั่วทุกภูมิภาค ตั้งแต่วันที่ 12 - 13 ตุลาคม 2565 โดย บขส. ได้จัดรถโดยสาร (รถ บขส. รถร่วม และรถตู้) เที่ยวไป ประมาณวันละ 2,900 เที่ยว คาดว่าจะมีผู้ใช้บริการ ประมาณวันละ 32,000 คน ส่วนการเดินทางกลับ ในวันที่ 16 - 17 ตุลาคม 2565 ได้จัดรถโดยสารประมาณวันละ 3,000 เที่ยว คาดว่าจะมีผู้ใช้บริการ ประมาณวันละ 33,000 คน โดยคาดการณ์ว่า ปริมาณการเดินทางในช่วงวันหยุดยาวนี้ จะมีปริมาณผู้โดยสารเพิ่มสูงขึ้น เมื่อเทียบกับการเดินทางในช่วงเวลาปกติ ทั้งนี้ปัจจุบัน บขส. เปิดให้บริการเดินรถในเส้นทางภาคเหนือ 19 เส้นทาง 54 เที่ยววิ่ง ภาคตะวันออกเฉียงเหนือและภาคตะวันออก 23 เส้นทาง 68 เที่ยววิ่ง และเส้นทางภาคใต้ 16 เส้นทาง 43 เที่ยววิ่ง สอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง ทั้งนี้ บขส. มีช่องทางจองตั๋วเดินทางล่วงหน้าผ่านช่องทางออนไลน์ อาทิ Application : E-Ticket เว็บไซต์ www.transport.co.th ผู้โดยสารสามารถจองตั๋ว ได้สะดวก รวดเร็ว ประหยัดเวลา และสมาชิก บขส. Card เมื่อจองตั๋วช่องทางออนไลน์ เดินทางระหว่างวันที่ 13 - 24 ตุลาคม 2565 จะได้รับคะแนนสะสมคูณสองด้วย
กรรมการผู้จัดการใหญ่ บขส. กล่าวเพิ่มเติมว่า บขส. ได้ขอความร่วมมือผู้ประกอบการรถร่วมนํารถโดยสารมาสนับสนุนให้เพียงพอต่อความต้องการของผู้ใช้บริการ และได้มีหนังสือขออนุญาตต่อ นายทะเบียนกรมการขนส่งทางบก นํารถโดยสารไม่ประจําทาง มาจัดเสริมในเส้นทางต่างๆ ประมาณ 110 คัน ส่วนในเที่ยวกลับได้ขอความร่วมมือจาก องค์การขนส่งมวลชนกรุงเทพ และผู้ประกอบการรถแท็กซี่ นํารถโดยสารมารับผู้โดยสาร บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) พร้อมได้เน้นย้ําให้ผู้ประกอบการรถร่วมที่นํารถโดยสารมาวิ่งจะต้องดําเนินการ ตามมาตรการ/วิธีการปฏิบัติสําหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ดูแลเรื่องความปลอดภัย ตรวจสภาพความพร้อมของรถโดยสาร พนักงานขับรถ ให้พร้อมก่อนออกเดินทางทุกครั้ง จํากัดความเร็วไม่เกิน 80 - 90 กิโลเมตร/ชั่วโมง และเมื่อเจอฝนตกสภาพถนนเปียก เส้นทางที่น้ําท่วมขังควรใช้ความเร็วลดลง ใช้ความระมัดระวังในการขับรถให้มากขึ้น รวมทั้งนํามาตรการ 4 พร้อม (สถานีพร้อม พนักงานพร้อม รถโดยสารพร้อม และการบริการพร้อม) มาใช้ เพื่อสร้างความปลอดภัย และสร้างความเชื่อมั่นในการเดินทางให้แก่ผู้โดยสารทุกคน
รัฐบาลไทย-ข่าวทำเนียบรัฐบาล-รอเลย 1 ต.ค. นี้! สเปรย์พ่นจมูกยับยั้งเชื้อโควิด นวัตกรรมระดับโลกฝีมือคนไทย
วันพฤหัสบดีที่ 29 กันยายน 2565
รอเลย 1 ต.ค. นี้! สเปรย์พ่นจมูกยับยั้งเชื้อโควิด นวัตกรรมระดับโลกฝีมือคนไทย
.....
อีกหนึ่งทางเลือกในการป้องกันโรคโควิด-19 กับ “สเปรย์พ่นจมูกแอนติบอดีเพื่อยับยั้งเชื้อโควิด-19” จากความร่วมมือของ 5 ภาคีรัฐ - เอกชน (คณะแพทยศาสตร์ จุฬาลงกรณ์มหาวิทยาลัย, ม.ศิลปากร, สถาบันวิจัยระบบสาธารณสุข, องค์การเภสัชกรรม, บ.ไฮไบโอไซ จํากัด) ในการพัฒนานวัตกรรมสเปรย์พ่นจมูกที่ช่วยดักจับและยับยั้งเชื้อโควิด-19 ภายใต้แบรนด์ “เวลล์ โควิแทรป แอนติ-โคฟ นาซอล สเปรย์” ที่ขณะนี้ได้รับอนุญาตจาก อย. แล้ว และพร้อมจําหน่ายในวันที่ 1 ต.ค. 65 เป็นต้นไป
.
สเปรย์พ่นจมูกฯ นี้ มีคุณสมบัติในการดักจับและยับยั้งเชื้อโควิด-19 ด้วยหลักการทํางาน 2 กลไก ได้แก่ 1.ดักจับด้วยสาร HPMC ที่เคลือบพื้นผิวโพรงจมูก ทําให้ความสามารถในการเกาะของเชื้อไวรัสลดลง 2.ยับยั้งเชื้อไวรัสโควิด-19 ไม่ให้เข้าสู่ร่างกายด้วยภูมิคุ้มกัน ผ่านการพ่นที่โพรงจมูกทั้ง 2 ข้าง สอดหัวพ่นเข้าไปในโพรงจมูกในแนวตั้ง พ่นข้างละ 1 - 2 ครั้ง ใช้ได้ตามต้องการทุก 6 ชั่วโมง ไม่เกิน 3 ครั้ง/วัน
.
ผู้สนใจสามารถสอบถามรายละเอียดเพิ่มเติมได้ที่ LINE @Covitrap/ Facebook โควิแทรป/ เภสัชกรประจําร้านยาองค์การเภสัชกรรม/ สถานพยาบาล The Senizens/ สถานพยาบาล Panacura
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-๘ ตุลาคม วันคล้ายวันประสูติพระเจ้าวรวงศ์เธอ พระองค์เจ้าสิริภาจุฑาภรณ์
วันจันทร์ที่ 10 ตุลาคม 2565
๘ ตุลาคม วันคล้ายวันประสูติพระเจ้าวรวงศ์เธอ พระองค์เจ้าสิริภาจุฑาภรณ์
...
รัฐบาลไทย-ข่าวทำเนียบรัฐบาล-การค้าชายแดน - ผ่านแดนไทยฟื้นตัว! คาดปี 65 เศรษฐกิจโตตามเป้า 5% มูลค่ากว่า 1.08 ล้านล้านบาท
วันจันทร์ที่ 19 กันยายน 2565
การค้าชายแดน - ผ่านแดนไทยฟื้นตัว! คาดปี 65 เศรษฐกิจโตตามเป้า 5% มูลค่ากว่า 1.08 ล้านล้านบาท
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่าภาพรวมการค้าชายแดนและการค้าผ่านแดน 7 เดือนแรก (ม.ค. - ก.ค. 65) มีมูลค่า 999,578 ล้านบาท เพิ่มขึ้น 2.98%
.
สถานการณ์ดังกล่าวถือเป็นสัญญาณบวกสะท้อนการฟื้นตัวอย่างต่อเนื่องของเศรษฐกิจไทย หลังจากที่รัฐบาลมุ่งมั่นผลักดันมูลค่าการค้าชายแดนและผ่านแดนของไทยมาโดยตลอด
.
ปัจจัยสําคัญที่ส่งผลให้การค้าชายแดนและผ่านแดนของไทยขยับตัวสูงขึ้น เช่น ค่าเงินบาทที่มีแนวโน้มอ่อนค่า ช่วยให้สินค้าไทยสามารถแข่งขันด้านราคาได้มากขึ้น และเศรษฐกิจประเทศเพื่อนบ้านเริ่มฟื้นตัว ส่งผลต่อการขยายตัวภาคการผลิตและการบริโภค เป็นต้น
.
ทั้งนี้ คาดการณ์ว่าช่วงครึ่งปี 65 การค้าชายแดนและผ่านแดนของไทยจะขยายตัวต่อเนื่อง จนส่งผลให้ภาพรวมเศรษฐกิจทั้งปี 65 เติบโตตามเป้า 5% คิดเป็นมูลค่า 1.08 ล้านล้านบาท
.
อ่านเพิ่มเติม คลิกhttps://www.thaigov.go.th/news/contents/details/59217
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งเร่งตรวจสอบข้อมูลเหตุแผ่นดินไหวขนาด 4.1 ที่ จ.เชียงใหม่ มอบหมายหน่วยงานติดตามสถานการณ์ ตรวจสอบผลกระทบที่อาจเกิดขึ้น พร้อมชี้แจงลดความตื่นตระหนก
วันพฤหัสบดีที่ 20 ตุลาคม 2565
โฆษกรัฐบาลเผย นายกฯ สั่งเร่งตรวจสอบข้อมูลเหตุแผ่นดินไหวขนาด 4.1 ที่ จ.เชียงใหม่ มอบหมายหน่วยงานติดตามสถานการณ์ ตรวจสอบผลกระทบที่อาจเกิดขึ้น พร้อมชี้แจงลดความตื่นตระหนก
โฆษกรัฐบาลเผย นายกฯ สั่งเร่งตรวจสอบข้อมูลเหตุแผ่นดินไหวขนาด 4.1 ที่ จ.เชียงใหม่ มอบหมายหน่วยงานติดตามสถานการณ์ ตรวจสอบผลกระทบที่อาจเกิดขึ้น พร้อมชี้แจงลดความตื่นตระหนก ให้จัดเตรียมกําลังเจ้าหน้าที่-เครื่องมืออุปกรณ์ให้พร้อมปฏิบัติงานช่วยเหลือประชาชน
วันที่ 20 ตุลาคม 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณีเกิดแผ่นดินไหวเมื่อเวลา 4.36 น. ขนาด 4.1 แมกนิจูด จุดศูนย์กลางอยู่ที่ ต.แม่คือ อ.ดอยสะเก็ด จ.เชียงใหม่ แล้ว โดยนายกรัฐมนตรีได้สั่งการให้เร่งตรวจสอบข้อมูลและเหตุการณ์ที่เกิดขึ้นทันที พร้อมมอบหมายหน่วยงานที่เกี่ยวข้อง ติดตามสถานการณ์ ตรวจสอบผลกระทบที่อาจเกิดขึ้น ชี้แจงประชาชนเพื่อลดความตื่นตระหนก ให้จัดเตรียมกําลังเจ้าหน้าที่และเครื่องมืออุปกรณ์ให้พร้อมปฏิบัติงานช่วยเหลือประชาชนตลอด 24 ชม.
นายอนุชาฯ กล่าวว่า วันนี้เมื่อเวลา 04.49 น. ที่ผ่านมา กรมอุตุนิยมวิทยาได้ออกประกาศ เรื่อง แผ่นดินไหวที่ ต.แม่คือ อ.ดอยสะเก็ด จ.เชียงใหม่ เมื่อวันที่ 20 ตุลาคม พ.ศ. 2565 เมื่อเวลา 04.36 น. เกิดแผ่นดินไหว จุดศูนย์กลางอยู่บริเวณ ต.แม่คือ อ.ดอยสะเก็ด จ.เชียงใหม่ ที่ละติจูด 18.790 องศาเหนือ ลองจิจูด 99.106 องศาตะวันออก ขนาด 4.1 ความลึก 2 กิโลเมตร ได้รับแจ้งรู้สึกสั่นไหวบริเวณจังหวัดเชียงใหม่ และจังหวัดลําพูน รวมทั้งข้อมูลจากกองเฝ้าระวังแผ่นดินไหว กรมอุตุนิยมวิทยา รายงานว่า เกิดในบริเวณรอยเลื่อนกลุ่มแม่ทา คือ อ.เมือง อ.สันกําแพง อ.สันทราย อ.แม่ริม และ อ.ดอยสะเก็ด จ.เชียงใหม่ อ.เมือง และ อ.บ้านธิ จ.ลําพูน ซึ่งบริเวณที่ได้รับความรู้สึกสั่นไหวดังกล่าว อาจทําให้ประชาชนเกิดความตื่นตระหนก
ทั้งนี้ นายกรัฐมนตรีได้สั่งการให้เร่งตรวจสอบข้อมูล และเหตุการณ์ที่เกิดขึ้นทันที พร้อมกําชับให้กองอํานวยการป้องกันและบรรเทาสาธารณภัยจังหวัดเชียงใหม่ และลําพูน ได้ติดตามสถานการณ์และตรวจสอบผลกระทบที่อาจเกิดขึ้นจากเหตุการณ์แผ่นดินไหวดังกล่าวอย่างต่อเนื่อง พร้อมทั้งชี้แจงประชาชนถึงสถานการณ์ที่เกิดขึ้นเพื่อลดความตื่นตระหนก รวมทั้งชี้แจงแนวทางการปฏิบัติตนให้ปลอดภัย และจัดเตรียมกําลังเจ้าหน้าที่และเครื่องมืออุปกรณ์ให้พร้อมปฏิบัติงานช่วยเหลือประชาชนตลอด 24 ชม.
“นอกจากนี้ ในส่วนของสํานักชลประทานที่ 1 ได้มีการตรวจสอบผลกระทบที่อาจเกิดขึ้นกับเขื่อนขนาดใหญ่ในเชียงใหม่ที่อยู่ในความรับผิดชอบ ประกอบด้วย เขื่อนแม่กวงอุดมธารา อ.ดอยสะเก็ด และเขื่อนแม่งัดสมบูรณ์ชล อ.แม่แตง จ.เชียงใหม่ เขื่อนทั้งสองแห่งมีความมั่นคงแข็งแรงอยู่ในภาวะปกติ รวมถึงไปถึงไม่มีผลกระทบต่อเขื่อนต่าง ๆ ของ กฟผ. ด้วย ทั้งนี้ หากมีรายละเอียดเพิ่มเติม กรมอุตุนิยมวิทยาจะออกประกาศแจ้งให้ทราบโดยด่วนต่อไป โดยประชาชนสามารถติดต่อแจ้งข้อมูลรู้สั่นไหว ได้ที่ TMD Call Center 1182 กด 3 และ สายด่วนแผ่นดินไหว 02 366 9410 , 02 399 0969 และ 02 399 4547 หรือที่ www.earthquake.tmd.go.th รวมทั้งสามารถติดตามประกาศการแจ้งเตือนภัยที่แอปพลิเคชัน “THAI DISASTER ALERT” นายอนุชาฯ กล่าว
รัฐบาลไทย-ข่าวทำเนียบรัฐบาล-ธอส. จัดโปรสินเชื่อบ้านดอกเบี้ยปีแรก  2.60% ต่อปี  ที่งาน “รับสร้างบ้านและวัสดุ Expo 2022”
วันอังคารที่ 13 กันยายน 2565
ธอส. จัดโปรสินเชื่อบ้านดอกเบี้ยปีแรก  2.60% ต่อปี  ที่งาน “รับสร้างบ้านและวัสดุ Expo 2022”
ธนาคารอาคารสงเคราะห์ (ธอส.) นําผลิตภัณฑ์ทางการเงินเข้าร่วมงาน “รับสร้างบ้านและวัสดุ Expo 2022” จัดขึ้นระหว่างวันที่ 14-18 กันยายน 2565 ณ อิมแพ็ค ฮอลล์ 6 เมืองทองธานี
ธนาคารอาคารสงเคราะห์ (ธอส.) นําผลิตภัณฑ์ทางการเงินเข้าร่วมงาน “รับสร้างบ้านและวัสดุ Expo 2022” โดยมีโปรโมชั่นสําหรับลูกค้าประชาชน นําโดย 1.สินเชื่อบ้านอัตราดอกเบี้ยพิเศษ ปีแรก เท่ากับ MRR-3.55% ต่อปี (ปัจจุบันเท่ากับ 2.60% ต่อปี) ปีที่ 2 MRR-3.35% ต่อปี (ปัจจุบันเท่ากับ 2.80% ต่อปี) ปีที่ 3 MRR-2.80% ต่อปี (ปัจจุบันเท่ากับ 3.35% ต่อปี) อัตราดอกเบี้ยเฉลี่ย 3 ปีแรกเพียง 2.917% ปีที่ 4 จนถึงตลอดอายุสัญญาเงินกู้อัตราดอกเบี้ยเป็นไปตามที่ธนาคารกําหนด (ปัจจุบันอัตราดอกเบี้ย MRR ธอส. เท่ากับ 6.150% ต่อปี) ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์การกู้หลัก อาทิ เพื่อซื้อ ปลูกสร้าง ต่อเติม และไถ่ถอนจํานองจากสถาบันการเงินอื่น(รีไฟแนนซ์) โดยที่อยู่อาศัยที่นํามาเป็นหลักประกันการกู้ต้องอยู่ในพื้นที่กรุงเทพฯ นนทบุรี ปทุมธานี และสมุทรปราการ พิเศษ!! จองสิทธิ์ภายในงานระหว่างวันที่ 14-18 กันยายน 2565 ยื่นคําขอกู้ตั้งแต่วันที่ 14 กันยายน – 17 ตุลาคม 2565 อนุมัติและทํานิติกรรมภายในวันที่ 30 พฤศจิกายน 2565 กรณีมีวงเงินทํานิติกรรมสูงสุด 5 อันดับแรก รับเครื่องทําน้ําแข็งอัตโนมัติฟรีทันที!!
2.ผลิตภัณฑ์การออมกับสลากออมทรัพย์ ธอส. ให้ผลตอบแทนหน้าสลากสูง พร้อมโอกาสถูกรางวัลใหญ่ นําโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 มูลค่ารางวัลละ 2 ล้านบาท ชุดต่อเงินต่อทอง หน่วยละ 10,000 บาท ผลตอบแทนหน้าสลาก 0.50% ต่อปี รวมทั้งโอกาสลุ้นรางวัลที่ 1 เป็นสลากต่อเงินต่อทอง 100 หน่วย มูลค่ารางวัลละ 1 ล้านบาท และ ชุดเกล็ดดาว หน่วยละ 5,000 บาท รับผลตอบแทน หน้าสลาก 0.40% ต่อปี พร้อมโอกาสถูกรางวัลที่ 1 มูลค่ารางวัลละ 1 ล้านบาท พิเศษ!! ลูกค้าจะได้รับกระเป๋าพับอเนกประสงค์ 1 ราย ต่อ 1 ใบ เพียงจองสิทธิ์ภายในงานระหว่างวันที่ วันที่ 14-18 กันยายน 2565 และซื้อสลาก ณ สาขาในกรุงเทพฯ นนทบุรี ปทุมธานี และสมุทรปราการ ระหว่างวันที่ 14-23 กันยายน 2565
ทั้งนี้ งาน “รับสร้างบ้านและวัสดุ Expo 2022” จะจัดขึ้นระหว่างวันที่ 14-18 กันยายน 2565 ณ อิมแพ็ค ฮอลล์ 6 เมืองทองธานี สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ GHBank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-​ชี้แจงเงินช่วยเกษตรชาวไร่ยาสูบ ไม่หาย! จ่ายไปแล้ว56 ล้าน รออนุมัติอีก 56 ล้าน
วันอังคารที่ 18 ตุลาคม 2565
​ชี้แจงเงินช่วยเกษตรชาวไร่ยาสูบ ไม่หาย! จ่ายไปแล้ว56 ล้าน รออนุมัติอีก 56 ล้าน
​ชี้แจงเงินช่วยเกษตรชาวไร่ยาสูบ ไม่หาย! จ่ายไปแล้ว56 ล้าน รออนุมัติอีก 56 ล้าน
วันนี้ (18 ตุลาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ต่อกรณีเกษตรกรชาวไร่ยาสูบ พื้นที่จังหวัดเพชรบูรณ์ ยังไม่ได้รับเงินเยียวยาช่วยเหลือตามโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย จํานวน 50 ล้านบาท โดยที่สํานักงบประมาณได้อนุมัติงบประมาณจํานวน 159.69 ล้านบาทไปแล้วนั้น
รองโฆษกประจําสํานักนายกรัฐมนตรี กล่าวว่า การยาสูบแห่งประเทศไทย (ยสท.) ได้ชี้แจงแล้วว่า การยาสูบแห่งประเทศไทย ได้ดําเนินการจ่ายเงินช่วยเหลือให้แก่เกษตรกรผู้มีสิทธิ์ได้รับตามเกณฑ์ของโครงการแล้ว จํานวน 12,936 ราย รวมเป็นเงินทั้งสิ้น 125,095,308.94 บาท ในสัดส่วนตามต้นทุนดําเนินการระหว่างผู้บ่มอิสระกับเกษตรกรผู้เพาะปลูกขายใบยาสด ในอัตรา 70:30 ของเงินช่วยเหลือ สําหรับใบยาเวอร์ยิเนียราคากิโลกรัมละ 17.50 บาท ผู้บ่มอิสระจะได้รับเงินช่วยเหลือ 12.25 บาทต่อกิโลกรัม ส่วนเกษตรกรผู้เพาะปลูกขายใบยาสดจะได้รับเงินช่วยเหลือ 5.25 บาทต่อกิโลกรัม สําหรับเกษตรกรผู้เพาะปลูกยาสูบเบอร์เลย์ จะได้รับเงินช่วยเหลือ 9.80 บาทต่อกิโลกรัม และเกษตรกรผู้เพาะปลูกยาสูบเตอร์กิซ จะได้รับเงินช่วยเหลือ 14.00 บาทต่อกิโลกรัม รวมทั้งการจัดสรรค่าธรรมเนียมการบริการโอนเงินแก่ธนาคารเพื่อการเกษตรและสหกรณ์การเกษตร (ธ.ก.ส.) อีกรายละ 7 บาท
ซึ่งได้จ่ายเงินตามโครงการฯ ตามหลักเกณฑ์ครบถ้วนแล้ว คงเหลือเงินส่งคืนกรมบัญชีกลาง จํานวน 34,594,308.94 บาท เนื่องจากชาวไร่บางส่วนมีคุณสมบัติไม่ตรงตามหลักเกณฑ์ที่กําหนดไว้
ขณะที่ โครงการสนับสนุนค่าปัจจัยการผลิตที่สูงขึ้นให้แก่เกษตรกร ฤดูการผลิต 2565/2566 ใช้งบประมาณ 112.32 ล้านบาท ซึ่งคณะกรรมการการยาสูบแห่งประเทศไทยมีมติอนุมัติการให้ความช่วยเหลือเกษตรกร ในวงเงิน 56.16 ล้านบาท และในส่วนที่เหลือวงเงิน 56.16 ล้านบาท อยู่ระหว่างเสนอขออนุมัติจัดสรรงบประมาณกลางจากรัฐบาลตามระเบียบขั้นตอน การยาสูบแห่งประเทศไทยเชื่อว่าจะจ่ายเงินให้เกษตรกรในการรับซื้อใบยา ฤดูการผลิต 65/66 ในช่วงเดือนเมษายน - พฤษภาคม 2566
“รัฐบาลให้ความสําคัญกับการช่วยเหลือ ประชาชน เกษตรกรผู้ได้รับความเดือดร้อนต่อทุนสถานการณ์ที่เกิดขึ้น ด้วยความโปร่งใส เป็นธรรม พร้อมให้การตรวจสอบ ทั้งนี้ ขอให้ประชาชนเชื่อมั่นในการทํางานของรัฐบาล และตรวจสอบข่าวสารที่ได้รับมา จากแหล่งข่าวที่ถูกต้อง เชื่อถือได้ เปิดโอกาสรับฟังการชี้แจงข้อมูลที่ถูกต้องจากหน่วยงานที่รับผิดชอบโดยตรง เพื่อไม่ให้สร้างความสับสนในสังคม” นางสาวรัชดา ฯ กล่าว
รัฐบาลไทย-ข่าวทำเนียบรัฐบาล-เหนือ อีสานอุณหภูมิลดอากาศหนาว แนะประชาชนดูแลสุขภาพโดยเฉพาะเด็ก ผู้สูงอายุ ผู้มีโรคเรื้อรังภูมิคุ้มกันต่ำใกล้ชิด
วันเสาร์ที่ 15 ตุลาคม 2565
เหนือ อีสานอุณหภูมิลดอากาศหนาว แนะประชาชนดูแลสุขภาพโดยเฉพาะเด็ก ผู้สูงอายุ ผู้มีโรคเรื้อรังภูมิคุ้มกันต่ําใกล้ชิด
เหนือ อีสานอุณหภูมิลดอากาศหนาว แนะประชาชนดูแลสุขภาพโดยเฉพาะเด็ก ผู้สูงอายุ ผู้มีโรคเรื้อรังภูมิคุ้มกันต่ําใกล้ชิด
วันนี้(15ต.ค.65)น.ส.ไตรศุลีไตรสรณกุลรองโฆษกประจําสํานักนายกรัฐมนตรี กล่าวว่าตามที่กรมอุตุนิยมวิทยาได้รายงานสภาพอากาศโดยทั่วไปพบว่าหลายพื้นที่ของประเทศไทยได้เริ่มอยู่ในช่วงสภาพอากาศเปลี่ยนแปลงโดยเฉพาะภาคเหนือและตะวันออกเฉียงเหนือที่อุณหภูมิลดลงและมีอากาศหนาวขณะเดียวกันก็ยังมีฝนตกเป็นบริเวณกว้างจากอิทธิพลของพายุเซินกาที่ขณะนี้ได้เคลื่อนขึ้นฝั่งที่เมืองกว๋างหงายประเทศเวียดนามแล้วโดยศูนย์กลางอยู่ห่างจากทางตะวันออกของแขวงเซกองสปป.ลาวประมาณ109กม.
ทั้งนี้สภาพอากาศที่อยู่ในช่วงเปลี่ยนแปลงจากฤดูฝนเตรียมเข้าสู่ฤดูหนาวนี้จะทําให้ประชาชนมีโอกาสป่วยได้ง่ายขึ้นโดยเฉพาะโรคทางเดินหายใจเช่นโรคไข้หวัดใหญ่โรคปอดบวมโรคที่เกิดจากสิ่งปนเปื้อนอยู่ในอากาศจึงขอให้ประชาชนระมัดระวังและดูแลสุขภาพตนเองและบุคคลในครอบครัวโดยเฉพาะเด็กเล็กผู้สูงอายุผู้มีโรคเรื้อรังซึ่งมีภูมิคุ้มกันต่ํามีความเสี่ยงเจ็บป่วยได้ง่ายกว่ากลุ่มอื่น
น.ส.ไตรศุลีกล่าวว่าสําหรับการดูแลสุขภาพในช่วงปลายฝนต้นหนาวนั้นขอให้เน้นการรักษาความอบอุ่นของร่างกายสวมเสื้อผ้าเครื่องนุ่งห่มกันหนาวและอยู่ในที่อาศัยที่เหมาะสมออกกําลังกายสม่ําเสมอพักผ่อนให้เพียงพอรักษาสุขอนามัยหมั่นล้างมือ สวมหน้ากากอนามัยเมื่อต้องอยู่ในสถานที่มีคนจํานวนมากและแออัด
นอกจากนี้อากาศที่เย็นลงจะส่งผลทําให้สภาพผิวแห้งขอให้เพิ่มความระมัดระวังสําหรับผู้สูงอายุกลุ่มที่มีปัญหาโรคผิวหนังและโรคเบาหวานต้องระวังไม่ให้ผิวแตกแห้งจนเกิดเป็นแผลอาจเกิดการอักเสบและภาวะแทรกซ้อนตามมาได้
————-
รัฐบาลไทย-ข่าวทำเนียบรัฐบาล-10 ตุลาคม “วันสุขภาพจิตโลก”  เชิญชวนคนไทยให้ความสำคัญกับการดูแลสุขภาพจิตตนเองและคนรอบข้าง ร่วมลดสถิติป่วยซึมเศร้าและการฆ่าตัวตาย
วันจันทร์ที่ 10 ตุลาคม 2565
10 ตุลาคม “วันสุขภาพจิตโลก”  เชิญชวนคนไทยให้ความสําคัญกับการดูแลสุขภาพจิตตนเองและคนรอบข้าง ร่วมลดสถิติป่วยซึมเศร้าและการฆ่าตัวตาย
10 ตุลาคม “วันสุขภาพจิตโลก”  เชิญชวนคนไทยให้ความสําคัญกับการดูแลสุขภาพจิตตนเองและคนรอบข้าง ร่วมลดสถิติป่วยซึมเศร้าและการฆ่าตัวตาย
วันที่ 10 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในโอกาสที่วันที่ 10 ต.ค. ของทุกปีเป็นวันสุขภาพจิตโลก (World Mental Health Day) รัฐบาลขอเชิญชวนประชาชนทุกคนได้ถือโอกาสวันนี้เป็นจุดเริ่มต้นการหันมาให้ความสําคัญกับการดูแลสุขภาพจิตของตนเอง คนในครอบครัว ตลอดจนคนรอบข้าง โดยหมั่นสังเกตภาวะอารมณ์ ความรู้สึกของตนเอง และพฤติกรรมคนรอบข้าง มีการพูดคุย ให้คําปรึกษาหรือให้กําลังใจเมื่อมีปัญหา
ทั้งนี้ เนื่องจากปัจจุบันสังคมมีลักษณะซับซ้อน การรับรู้ข้อมูลในโซเชียลมีเดียจํานวนมาก ส่งผลต่อพฤติกรรมความรุนแรง และความเครียด ทําให้การป่วยทางจิตเวช หรือภาวะซึมเศร้าเกิดขึ้นได้กับคนทุกวัย จึงต้องมีการเฝ้าระวังตลอดจนมีการเสริมสร้างสุขภาพจิตให้แข็งแรง หากพบความผิดปกติควรปรึกษาแพทย์ หรือสามารถโทรปรึกษาที่สายด่วนกรมสุขภาพจิต 1323
น.ส.ไตรศุลี กล่าวว่า การหันมาให้ความสําคัญกับการดูแลสุขภาพจิต รู้เท่าทันภาวะอารมณ์ของตนเองและคนรอบข้าง จะเป็นส่วนสําคัญในการช่วยป้องกันภาวะซึมเศร้า หรือลดความรุนแรงของโรค ตลอดจนป้องกันการฆ่าตัวตาย ซึ่งข้อมูลของกรมสุขภาพจิตระบุว่า ปัจจุบันในประเทศไทยมีอัตราการฆ่าตัวตายสูงขึ้น ไปทิศทางเดียวกับทั่วโลก
กรมสุขภาพจิต ระบุว่า ปัจจุบันประเทศไทยมีค่าเฉลี่ยการฆ่าตัวตายเพิ่มขึ้น 500 - 1,000 คนต่อปี สําหรับข้อมูลในปี 2564 มีผู้ฆ่าตัวตายประมาณ 5,000 คน โดยมาจากปัญหาด้านความสัมพันธ์ ร้อยละ 50 ปัญหาเรื่องสุขภาพ ร้อยละ30 และ ปัญหาการดื่มเครื่องดื่มแอลกอฮอล์ ปัญหาด้านเศรษฐกิจ อื่น ๆ ร้อยละ 20
“การป่วยทางจิตใจเป็นปัญหาที่ทั่วโลกเผชิญ โดยมีการประเมินว่าหากสถานการณ์ยังเป็นอย่างปัจจุบันไม่มีการรณรงค์ป้องกันร่วมกันแก้ไข ใน 10 ปีข้างหน้าสุขภาพจิตจะกลายเป็นปัญหาด้านสุขภาพที่ทําให้เกิดการสูญเสียเป็นอันดับ 1 ของโรคไม่ติดต่อทั้งหมด ดังนั้น เนื่องในวันสุขภาพจิตโลกนี้ จึงขอเชิญคนไทยทุกคนได้หันมาให้ความสําคัญกับการดูแลสุขภาพจิตใจของตนเองและคนรอบข้างให้เข้มแข็ง ไม่มองข้ามการส่งต่อความรู้สึกที่ดีต่อกัน ร่วมมือกันป้องกันความสูญเสียอาจเกิดขึ้นกับคนในครอบครัวหรือคนรอบข้าง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
วันศุกร์ที่ 16 กันยายน 2565
ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 โดยจากข้อมูลสะสม ณ วันพฤหัสบดีที่ 15 กันยายน 2565 เวลา 23.00 น. พบว่า มีผู้ใช้สิทธิทุกโครงการรวม 36.43 ล้านคน และมียอดใช้จ่ายสะสมทั้งสิ้น 23,934.5 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โดยจากข้อมูลสะสม ณ วันพฤหัสบดีที่ 15 กันยายน 2565 เวลา 23.00 น. พบว่า มีผู้ใช้สิทธิทุกโครงการรวม 36.43 ล้านคน และมียอดใช้จ่ายสะสมทั้งสิ้น 23,934.5 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจํานวน 12.15 ล้านคน และมียอดใช้จ่ายสะสม 2,422.5 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจํานวน 874,638 คน และมียอดใช้จ่ายสะสม 174.0 ล้านบาท
3. โครงการคนละครึ่ง ระยะที่ 5 มีผู้ใช้สิทธิที่เป็นประชาชนรายเดิมที่เคยใช้สิทธิโครงการคนละครึ่ง ระยะที่ 4 (ประชาชนรายเดิมฯ) จํานวน 23.24 ล้านคน คิดเป็นยอดใช้จ่ายสะสม 21,192.1 ล้านบาท และมีผู้ใช้สิทธิที่เป็นประชาชนรายใหม่ที่ไม่เคยใช้สิทธิโครงการคนละครึ่ง ระยะที่ 4 (ประชาชนรายใหม่ฯ) จํานวน 1.58 แสนคน คิดเป็นยอดใช้จ่ายสะสม 145.9 ล้านบาท รวมมีผู้ใช้สิทธิทั้งหมดจํานวน 23.40 ล้านคน และมียอดใช้จ่ายรวม 21,338.0 ล้านบาท โดยแบ่งเป็นเงินที่ประชาชนจ่ายจํานวน 10,817.0 ล้านบาท และเงินที่รัฐร่วมจ่ายจํานวน 10,521.0 ล้านบาท ทั้งนี้ สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 8,299.0 ล้านบาท ร้านธงฟ้า 4,650.0 ล้านบาท ร้าน OTOP 1,061.0 ล้านบาท ร้านค้าทั่วไป 6,968.0 ล้านบาท ร้านบริการ 339.0 ล้านบาท และกิจการขนส่งสาธารณะ 21.0 ล้านบาท สําหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจํานวน 9.48 แสนราย โดยเป็นผู้ประกอบการรายใหม่ 2.04 หมื่นราย
ทั้งนี้ การใช้จ่ายผ่านผู้ให้บริการฟู้ดเดลิเวอรี่แพลตฟอร์มซึ่งเป็นส่วนหนึ่งของยอดใช้จ่ายสะสมของร้านอาหารและเครื่องดื่มในโครงการคนละครึ่ง ระยะที่ 5 มียอดใช้จ่ายสะสม 692.6 ล้านบาท แบ่งเป็นเงินที่ประชาชนจ่าย 356.6 ล้านบาท และรัฐร่วมจ่าย 336.0 ล้านบาท โดยใช้จ่ายกับผู้ประกอบการร้านอาหารและเครื่องดื่มในโครงการคนละครึ่ง ระยะที่ 5 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มจํานวน 7.90 หมื่นราย
สํานักงานเศรษฐกิจการคลัง
โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รองโฆษกรัฐบาลย้ำ อย่าเชื่อข่าวลือ “อ่างเก็บน้ำเต็ม” กางตัวเลขระดับน้ำอ่างขนาดเล็กและขนาดใหญ่ ทุกหน่วยเตรียมพร้อมรับมือ “พายุโนรู”
วันพุธที่ 28 กันยายน 2565
รองโฆษกรัฐบาลย้ํา อย่าเชื่อข่าวลือ “อ่างเก็บน้ําเต็ม” กางตัวเลขระดับน้ําอ่างขนาดเล็กและขนาดใหญ่ ทุกหน่วยเตรียมพร้อมรับมือ “พายุโนรู”
รองโฆษกรัฐบาลย้ํา อย่าเชื่อข่าวลือ “อ่างเก็บน้ําเต็ม” กางตัวเลขระดับน้ําอ่างขนาดเล็กและขนาดใหญ่ ทุกหน่วยเตรียมพร้อมรับมือ “พายุโนรู”
วันที่ 28 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากประกาศกรมอุตุนิยมวิทยาเตือน“พายุโนรู” ทําให้มีการเผยแพร่ข้อมูล “มีเขื่อนแตกหรือไม่สามารถเก็บกักน้ําได้อีกแล้ว” ผ่านสื่อโซเซียลจนเกิดความเข้าใจผิด จึงขอให้ประชาชนรับฟังข้อมูลข่าวสารการแจ้งเตือนและความเคลื่อนไหวของสถานการณ์จากหน่วยงานภาครัฐอย่างใกล้ชิด
นางสาวรัชดา กล่าวว่า จากรายงานสถานการณ์น้ําของกรมชลประทาน (ข้อมูล ณ วันที่ 27 ก.ย.65) พบว่า สภาพน้ําในอ่างเก็บน้ําขนาดใหญ่และขนาดกลาง (447 แห่ง) มีปริมาตรน้ําในอ่างฯ 55,078 ล้าน ลบ.ม. คิดเป็นร้อยละ 72 ปริมาตรน้ําในอ่างฯ เทียบกับปี 2564 มากกว่าปี 2564 จํานวน 5,935 ล้าน ลบ.ม. ปริมาณน้ําไหลลงอ่างฯ 1,156.63 ล้าน ลบ.ม. ปริมาณน้ําระบาย 462.06 ล้าน ลบ.ม. สามารถรับน้ําได้อีก 21,030 ล้าน ลบ.ม.
สภาพน้ําในอ่างเก็บน้ําขนาดใหญ่ ปริมาตรน้ําในอ่างฯ 50,688 ล้าน ลบ.ม. คิดเป็นร้อยละ 71 ปริมาตรน้ําในอ่างฯ เทียบกับปี 2564 มากกว่าปี 2564 จํานวน 5,727 ล้าน ลบ.ม. ปริมาณน้ําไหลลงอ่างฯ จํานวน 798.10 ล้าน ลบ.ม. ปริมาณน้ําระบาย จํานวน 175.47 ล้าน ลบ.ม. สามารถรับน้ําได้อีก 20,249 ล้าน ลบ.ม.
ในส่วนของอ่างเก็บน้ําภูมิพล สิริกิติ์ แควน้อยฯ และป่าสักชลสิทธิ์ รวม 4 อ่างฯ มีปริมาตรน้ําในอ่างฯ 16,307 ล้าน ลบ.ม. คิดเป็นร้อยละ 66 ปริมาณน้ําไหลลงอ่างฯ 363.78 ล้าน ลบ.ม. ปริมาณน้ําระบาย 22.37 ล้าน ลบ.ม.สามารถรับน้ําได้อีก 8,564 ล้าน ลบ.ม.
อ่างเก็บน้ําขนาดใหญ่ท่ีอยู่ในเกณฑ์ มากกว่าร้อยละ 80 ขึ้นไป ของความจุอ่างฯ จํานวน 15 อ่างฯ อาทิ อ่างฯ แม่งัดสมบูรณ์ชล (87%) อ่างฯ จุฬาภรณ์ (85%) อ่างฯ อุบลรัตน์ (82%) อ่างฯ ลาตะคอง (81%) อ่างฯ สิรินธร (85%) อ่างฯ ทับเสลา (85%) อ่างฯ กระเสียว (82%) และอ่างฯ ศรีนครินทร์ (82%) ซึ่งหลายอ่างฯไม่ได้อยู่ในพื้นที่ๆจะได้รับผลกระทบจากมรสุม และหน่วยงานภาครัฐมีแผนบริหารจัดการหากจําเป็นต้องระบายน้ําไว้แล้ว เพื่อให้ประชาชนในเขตพื้นที่รับน้ําได้รับผลกระทบน้อยที่สุด
นางสาวรัชดา ย้ํา อ่างเก็บน้ําทั้งขนาดเล็กและขนาดใหญ่ในประเทศไทย ยังสามารถรับน้ําได้ ขอให้เชื่อมั่นต่อแผนรับน้ํา และการระบายน้ําของรัฐบาล ทั้งนี้ ทุกหน่วยงานไม่ได้นิ่งนอนใจเตรียมพร้อมรับมือสถานการณ์ พายุโนรูอยู่ตลอดเวลา โดยสํานักงานทรัพยากรน้ําแห่งชาติ (สทนช.) ได้จัดประชุมคณะทํางานอํานวยการบริหารจัดการน้ําส่วนหน้าในพื้นที่เสี่ยงอุทกภัยภาคตะวันออกเฉียงเหนือ เพื่อติดตามสถานการณ์เตรียมการรับมือและพร้อมให้ความช่วยเหลือประชาชนในพื้นที่เสี่ยงที่อาจได้รับผลกระทบจากการเคลื่อนตัวของพายุ “โนรู” (NORU) รวมถึงติดตามแนวทางการบริหารจัดการอุทกภัยในพื้นที่ลุ่มน้ําชี-มูล และติดตามผลการดําเนินการการตรวจสอบความมั่งคงแข็งแรงของเขื่อนเพื่อป้องกันเกิดเหตุพนังกั้นลําน้ําแตก รวมทั้งเตรียมความพร้อมเครื่องจักรเครื่องมือช่วยเหลือพื้นที่ประสบอุทกภัย และกลไกการเจ้งเตือนระดับน้ําที่คาดว่าจะสูงขึ้นในพื้นที่เสี่ยงให้ประชาชนเตรียมอพยพเคลื่อนย้ายสิ่งของและทรัพย์สินที่สําคัญล่วงหน้าได้ทันสถานการณ์
รัฐบาลไทย-ข่าวทำเนียบรัฐบาล-รัฐบาลอนุมัติ 2,100 ล้านบาท ตอบแทน อสม. และ อสส. 4 เดือน
วันอังคารที่ 4 ตุลาคม 2565
รัฐบาลอนุมัติ 2,100 ล้านบาท ตอบแทน อสม. และ อสส. 4 เดือน
วันศุกร์ที่ 30 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลดูแลอาสาสมัครสาธารณสุข โดยอนุมัติวงเงิน 2,100 ล้านบาท แก่โครงการค่าตอบแทน เยียวยา
ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน หรือ อสม.
และอาสาสมัครสาธารณสุขกรุงเทพมหานคร หรือ อสส. รวมกว่า 1 ล้านคน
เพื่อเป็นขวัญและกําลังใจในอัตราคนละ 500 บาท/เดือน เป็นเวลา 4 เดือน คือ มิ.ย.-ก.ย.2565
รวมได้รับคนละ 2,000 บาท เนื่องจากในช่วงที่ผ่านมา สถานการณ์แพร่ระบาดของโรคโควิด-19 ยังไม่ยุติ
จึงจําเป็นต้องสนับสนุนบทบาทของ อสม. และ อสส. ในการเฝ้าระวัง ป้องกัน
และควบคุมโรคในชุมชนอย่างต่อเนื่อง ตลอดจนเตรียมความพร้อมรองรับการเปลี่ยนผ่านเข้าสู่ระยะ Post-
Pandemic
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. เปิดสถาบันเพาะกล้าคุณธรรมแห่งที่ 2 ณ จ.พิษณุโลก มุ่งดูแลเด็ก เยาวชนเปราะบาง ขยายโอกาสการศึกษา สร้างต้นกล้าคุณธรรม
วันจันทร์ที่ 19 กันยายน 2565
รมว.พม. เปิดสถาบันเพาะกล้าคุณธรรมแห่งที่ 2 ณ จ.พิษณุโลก มุ่งดูแลเด็ก เยาวชนเปราะบาง ขยายโอกาสการศึกษา สร้างต้นกล้าคุณธรรม
รมว.พม. เปิดสถาบันเพาะกล้าคุณธรรมแห่งที่ 2 ณ จ.พิษณุโลก มุ่งดูแลเด็ก เยาวชนเปราะบาง ขยายโอกาสการศึกษา สร้างต้นกล้าคุณธรรม
เมื่อวันที่ 17 ก.ย. 65 เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดสถาบันเพาะกล้าคุณธรรมจังหวัดพิษณุโลก ตําบลเนินเพิ่ม อําเภอนครไทย โดยมี นางจตุพร โรจนพานิช อธิบดีกรมกิจการเด็กและเยาวชน กล่าวรายงาน พร้อมด้วยคณะผู้บริหารกระทรวง พม. ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) เข้าร่วมงาน จากนั้นเป็นประธานเปิดศูนย์ช่วยเหลือสังคมตําบลเนินเพิ่ม ณ สถาบันเพาะกล้าคุณธรรม พร้อมทั้งมอบประกาศนียบัตรแก่ อพม. เข้มแข็ง จํานวน 5 ราย และมอบความช่วยเหลือต่างๆ ให้กับกลุ่มเปราะบางในพื้นที่ ได้แก่ เงินสงเคราะห์เด็กในครอบครัวยากจน จํานวน 27 ราย และถุงยังชีพแก่ครัวเรือนเปราะบาง จํานวน 80 ครัวเรือน
นายจุติกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้จัดตั้งสถาบันเพาะกล้าคุณธรรมจังหวัดพิษณุโลกเป็นแห่งที่สอง เพื่อให้การช่วยเหลือและแก้ไขปัญหาสําหรับกลุ่มเด็ก เยาวชนเปราะบางที่อยู่ในภาวะเสี่ยงและยากลําบากในพื้นที่ที่จําเป็นต้องให้การดูแลเป็นกรณีเฉพาะ ไม่ว่าจะเป็นกลุ่มเด็ก เยาวชนที่หลุดจากระบบการศึกษา อาศัยในครอบครัวยากจน กําพร้า ถูกทอดทิ้ง แต่มีความใส่ใจในการศึกษา มีความประพฤติดี และอาจจะไม่มีทุนการศึกษา ด้วยการให้การอุปการะและพัฒนาศักยภาพ โดยสนับสนุนให้ได้รับการศึกษา พร้อมทั้งที่อยู่ที่พักและอาหาร โดยไม่เสียค่าใช้จ่ายแต่อย่างใด พร้อมทั้งเสริมทักษะการประกอบอาชีพไปพร้อมๆ กัน อีกทั้งเสริมสร้างทัศนคติ อุปนิสัย พฤติกรรมที่ดี โดยปลูกฝังคุณธรรมจริยธรรม เพื่อให้เด็ก เยาวชน สามารถเติบโตเป็นต้นกล้าคุณธรรมที่เป็นคนดีและเป็นอนาคตสําคัญของประเทศชาติต่อไป
นายจุติกล่าวต่อไปว่า ขณะนี้ สถาบันเพาะกล้าคุณธรรมจังหวัดพิษณุโลก มีเด็กในความอุปการะจํานวน 27 คน ซึ่งได้รับความร่วมมือเป็นอย่างดีจากภาคีเครือข่ายในพื้นที่ โดยเฉพาะอย่างยิ่งธนาคารอาคารสงเคราะห์สนับสนุนงบประมาณในการจัดตั้งสถาบันฯ และโรงเรียนนครไทยและวิทยาลัยการอาชีพ อําเภอนครไทย สนับสนุนการจัดการเรียนการสอนและการฝึกอาชีพ ทั้งนี้ กระทรวง พม. โดย ดย. จะขับเคลื่อนการดําเนินงานเพาะต้นกล้าคุณธรรมอย่างต่อเนื่องสําหรับกลุ่มเด็ก เยาวชนเปราะบางทั่วประเทศ พร้อมขยายการจัดตั้งสถาบันเพาะกล้าเพิ่มเติมอีก 2 แห่ง ได้แก่ สถาบันเพาะกล้าคุณธรรมจังหวัดนราธิวาสและลําพูน
นายจุติกล่าวเพิ่มเติมว่า นอกจากนี้ ตนได้เปิดศูนย์ช่วยเหลือสังคมตําบลเนินเพิ่ม อําเภอนครไทย จังหวัดพิษณุโลก เป็นการให้บริการเชิงรุกสําหรับประชาชนตามนโยบายของรัฐบาล โดยเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service - OSS) สําหรับประชาชนและกลุ่มเปราะบางในพื้นที่ที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาส ด้วยการทํางานอย่างบูรณาการระหว่างหน่วยงานสังกัดกระทรวง พม. ร่วมกับภาคีเครือข่ายทุกภาคส่วนทั้งภาครัฐ เอกชน และประชาสังคม รวมทั้งประชาชนและ อพม. ในพื้นที่ เพื่อช่วยกันแก้ปัญหาความเดือดร้อนและอํานวยความสะดวกแก่ประชาชนอย่างมีประสิทธิภาพ